Source: https://e-justice.europa.eu/content_judicial_systems_in_member_states-16-de-mt.do?idTaxonomy=16&idCountry=de&plang=mt&member=1&removebanner=true
Timestamp: 2019-08-20 22:39:16+00:00

Document:
Sistemi Ġudizzjarji fl-Istati Membri - Ġermanja
Din it-taqsima tagħtik deskrizzjoni ġenerali tas-sistema tal-qrati fil-Ġermanja.
Minħabba l-ordni federali tar-Repubblika Federali tal-Ġermanja, anki s-sistema tal-qrati hija strutturata b’mod federali. Il-ġurisdizzjoni tiġi eżerċitata mill-qrati federali u mill-qrati tas-16-il Stat federali (Länder). Il-Länder jerfgħu l-parti l-kbira tal-piż tax-xogħol involut fl-amministrazzjoni tal-ġustizzja.
Is-sistema tal-qrati Ġermaniża hija maqsuma f’ħames fergħat jew ġurisdizzjonijiet indipendenti u speċjalizzati:
Ġurisdizzjoni ordinarja
Ġurisdizzjoni tax-xogħol
Ġurisdizzjoni amministrattiva ġenerali
Ġurisdizzjoni fiskali
Ġurisdizzjoni soċjali.
Minbarra dawn il-ġurisdizzjonijiet speċjalizzati, hemm il-ġurisdizzjoni kostituzzjonali, li tikkonsisti fil-Qorti Federali Kostituzzjonali u fil-qrati kostituzzjonali tal-Länder.
Tista’ tara deskrizzjoni ġenerali tal-istruttura tal-qrati fis-sit elettroniku tal- Ministeru Federali tal-Ġustizzja Ġermaniż.
Ġeneralment, il-qrati tal-Länder jiġu amministrati mill-ministeri federali tal-ġustizzja. Fuq il-livell federali, il-Ministeru Federali tal-Ġustizzja huwa responsabbli mill- Qorti Federali tal-Ġustizzja, mill- Qorti Federali Amministrattiva u mill- Qorti Federali tal-Finanzi. Il-Ministeru Federali tax-Xogħol u tal-Affarijiet Soċjali huwa responsabbli mill- Qorti Federali tax-Xogħol u mill- Qorti Federali Soċjali.
Il-ministeri responsabbli jamministraw anki r-riżorsi tal-baġit meħtieġa. L-unika eċċezzjoni hija l- Qorti Federali Kostituzzjonali, li ngħatat awtonomija organizzattiva bħala organu kostituzzjonali indipendenti. Hija tippreżenta l-baġit tal-qorti tagħha għall-approvazzjoni.
Fil-Ġermanja, l-istruttura tal-qrati hija maqsuma bejn qrati b’ġurisdizzjoni ordinarja u dawk b’ġurisdizzjoni speċjalizzata. Il-ġurisdizzjoni ordinarja tikkonsisti f’ġurisdizzjoni ċivili u f’ġurisdizzjoni kriminali. Il-qrati speċjalizzati huma l-qrati amministrattivi, il-qrati tal-finanzi, il-qrati tax-xogħol u l-qrati soċjali. Barra minn hekk, hemm il-ġurisdizzjoni kostituzzjonali, li tikkonsisti fil-Qorti Federali Kostituzzjonali u fil-qrati kostituzzjonali tal-Länder.
Ara l- ġerarkija tal-qrati (deskrizzjoni ġenerali) ipprovduta mill-Ministeru Federali tal-Ġustizzja.
Sit elettroniku tal-Ministeru Federali Ġermaniż tal-Ġustizzja
Qorti Federali Amministrattiva
Qorti Federali tal-Finanzi
Qorti Federali tax-Xogħol
Qorti Federali Soċjali
Qorti Federali Kostituzzjonali
L-aħħar aġġornament: 20/02/2013

References: Qorti 
 Qorti 
 Qorti 
 Qorti 
 Qorti 
 Qorti 

Qorti 

Qorti 

Qorti 

Qorti 

Qorti